455.03 REGOLAMENTI DWAR IR-REĠISTRAZZJONI TA’ PERSUNI SPORTIVI L-AVVIŻ LEGALI 63 tal-2008, kif emendat bl-Att VI tal-2016. L-AVVIŻ LEGALI 63 tal-2008, kif emendat bl-Att VI tal-2016. 1. It-titolu ta’ dawn ir-regolamenti huwa Regolamenti dwar ir-Reġistrazzjoni ta’ Persuni Sportivi. 2. Tifsir. Emendat: VI.2016.7. Kap. 455. (1) Għall-finijiet ta’ dawn ir-regolamenti, kemm-il darba r-rabta tal-kliem ma teħtieġx xort’oħra: "l-Att " tfisser l-Att dwar l-iSport; " applikant " tfisser assoċjazzjoni sportiva jew assoċjazzjoni sportiva nazzjonali, federazzjoni jew federazzjoni nazzjonali, klabb, skola sportiva jew kull persuna oħra li tapplika ma’ Sport Malta sabiex tiġi reġistrata fir-Reġistru; "formula ta’ applikazzjoni " tfisser il-formula ta’ applikazzjoni hekk kif tidher fl-Ewwel Skeda li tinsab ma’ dawn ir-regolamenti; "statut " tfisser l-istatut jew l-att kostituttiv ta’ applikant jew ta’ persuna reġistrata. (2) Bla ħsara għad-disposizzjonijiet tas-sub regolament (1), il-kliem u l-espressjonijiet użati f’dawn ir-regolamenti għandhom jingħataw l-istess tifsira mogħtija lilhom fl-Att, għajr fejn ir-rabta tal-kliem titlob xort’oħra. 3. Reġistru ta’ Persuni Sportivi. Emendat: VI.2016.7. Sport Malta għandha tieħu ħsieb ir-Reġistru ta’ Persuni Sportivihekk kif maħsub għalih fis-VII Taqsima tal-Att, u dan jista’ jkun fih dawk it-taqsimiet li Sport Malta tis ta’ minn żmien għal żmien tqis li huma meħtieġa sabiex issir distinzjoni fin-natura tal-persuni reġistrati. 4. (1) Ebda persuna ma tista’ tiġi reġistrata f’dik il-parti tar-Reġistru li taqa’ fiha mingħajr ma qabel tippreżenta formula ta’ applikazzjoni lil Sport Malta. (2) Applikant għandu japplika għar-reġistrazzjoni billi jippreżenta lil Sport Malta formula ta’ applikazzjoni indirizzata liċ-Chair person ta’ Sport Malta, flimkien ma’ dawk id-dokumenti kollha mitluba mill-Att u minn dawn ir-regolamenti. 5. Notifika ta’ tibdil. Emendat: VI.2016.7. (1) Persuna reġistrata, għajr individwu, għandha tinnotifika lil Sport Malta b’kull waħda minn dawn: - (a) kull emenda jew bidla fl-Istatut tagħha; (b) kull bidla fit-tmexxija, fl-amministrazzjoni jew fir-rappreżentanza tagħha; (ċ) kull bidla fl-indirizz uffiċjali tagħha jew f’dak tal-uffiċċju tagħha. (2) Huwa obbligu tal-persuna reġistrata jew ta’ dak l-uffiċjal li għandu r-rappreżentanza legali tal-persuna reġistrata li kull meta sseħħ xi waħda jew aktar mill-ġrajjiet hawn qabel imsemmija jippreżenta lil Sport Malta, fi żmien għoxrin jum minn meta dan iseħħ: (a) kopja tal-emenda jew bidla fl-Istatut tal-persuna reġistrata, flimkien ma’ kopja aġġornata u riveduta tal-Istatut; (b) prospett ta’ kull bidla fl-indirizz uffiċjali tagħha jew f’dak tal-uffiċċju tagħha; (ċ) prospett ta’ kull bidla ta’ membri jew uffiċjali fil-Kumitat, Bord jew Sport Malta tal-persuna reġistrata, li jispeċifika l-ismijiet u r-residenza ta’ dawk kollha li jkunu għadhom kemm ġew imlaħħqa. 6. Kontijiet Annwali. Emendat: VI.2016.7. (1) Kull persuna reġistrata għandha, sa mhux aktar tard mill-aħħar ta’ Ottubru ta’ kull sena kurrenti, tippreżenta lil Sport Malta kopja tal-kontijiet għas-sena finanzjarja li tkun għadha kemm spiċċat mhux aktar tard mill-aħħar ta’ Diċembru tas-sena preċedenti flimkien mar-rapport tal-awditurhekk kif mitlub fil-paragrafu (2). Il-forma u kontenut ta’ dawn il-kontijiet għandhom ikunu skont id-disposizzjonijiet tat-Tieni Skeda ta’ dawn ir-regolamenti. Dawn il-kontijiet għandhom juru sewwa u xieraq l-attiv, il-passiv, l-operazzjonijiet, il-qagħda finanzjarja u l-profitt jew telf tal-persuna reġistrata, u għandhom ikunu ffirmati tal-inqas minn uffiċjal wieħed tal-persuna reġistrata jew, f’każ li l-persuna reġistrata tkun individwu, minn dak l-individwu. (2) Rapport tal-Awditur. Il-kontijiet imsemmija fis-sub regolament preċedenti għandhom ikunu ċertifikati minn awditurhekk kif maħsub fl-Istatut tal-persuna reġistrata. 7. Data u informazzjoni li għandha tingħata lil Sport Malta. Emendat: VI.2016.7. (1) Sport Malta tis ta’ minn żmien għall-ieħor titlob lil kull applikant jew persuna reġistrata sabiex jagħtu lil Sport Malta dik id-data, l-uffiċjali u l-faċilitajiet li l-applikant jew il-persuna reġistrata għandha u fil-każ ta’ assoċjazzjoni jew federazzjoni nazzjonali jew kull persuna reġistrata oħra, dik id-data Sport Malta tis ta’ minn żmien għall-ieħor titlob lil kull applikant jew persuna reġistrata sabiex jagħtu lil Sport Malta dik id-data u informazzjoni dwar l-atleti, il-coaches u informazzjoni dwar kull organizzazzjoni reġistrata jew affiljata magħha u l-uffiċjali tagħhom hekk kif Sport Malta tis ta’ tqis li jkun meħtieġ sabiex twettaq il-funzjonijiet tagħha taħt l-Att. (2) Kull persuna reġistrata għandha, sa mhux aktar tard mill-aħħar ta’ Ottubru ta’ kull sena kurrenti tagħmel u tippreżenta lil Sport Malta prospetti ffirmat hekk kif maħsub fit-Tielet Skeda.